A kosárlabdacsapat edzõje szemtanúja volt a szörnyû rendõrgázolásnak
Három napja két rendõrt igazoltatás közben elgázoltak Tompánál. Úgy tudni, hogy a szerb sofõr elaludt vezetés közben. Az egyik elütött rendõrt súlyos, életveszélyes állapotban vitték kórházba. A másik rendõr is megsérült, az õ állapota a stabil, a kiskunhalasi kórházban kezelik.
Az egész balesetet látta a bajnoki címvédõ Szolnoki Olaj férfi kosárlabda-csapatának szerb vezetõedzõje, Dragan Alekszics, ugyanis a rendõrök éppen õt igazoltatták. A 48 éves férfi a PVSK elleni idegenbeli bajnoki meccs után tartott hazafelé Szerbiában élõ családjához. Egy méterrõl látta a tragédiát, és rögtön odafutott az elgázolt rendõrökhöz, akik több métert repültek, mielõtt az aszfaltba csapódtak volna.
Elképesztõ sokk, óriási trauma érte. Hazautazott a családjához, még nem tudjuk, meddig lesz távol, nagyon bízom benne, hogy a héten visszatérhet hozzánk. A két rendõrnek pedig mielõbbi gyógyulást kívánunk"
- mondta el az M4 Sport kosárlabda-magazinjában a szolnoki klub sportigazgatója, Báder Márton.

Azóta az életveszélyes állapotban kórházba került rendõr is jobban van.

A súlyosabb állapotban lévõ kollégám ma délután már evett, megismerte a szüleit, és tudja, mi történt vele. Nagyon bizakodóak vagyunk" – írta hétfõn a Zsaruellátó nevû Facebook-oldalon a sérült rendõrök egyik kollégája, aki az elsõk között érkezett a balesethez.

Annyira megviselték a történtek, hogy a következõ, Körmend elleni bajnoki rangadón nem is lesz ott a csapattal az edzõ.
Tompa rendõr gázolás